Xestor de ficheiros Thunar
|  | Próximo

## Xestor de ficheiros Thunar

### Benedikt Meurer

Desenvolvedor de software
os-cillation
Desenvolvemento do sistema

`<benny@xfce.org>`

Este manual describe a versión 1.2.1 de Thunar.

Copyright © 2004, 2005, 2006, 2007 Benedikt Meurer

Copyright © 2009, 2010. Leandro Regueiro (leandro.regueiro@gmail.com)

Concédese permiso para copiar, distribuír e/ou modificar este documento baixo os termos da GNU Free Documentation License, Versión 1.3 ou calquera versión posterior publicada pola Free Software Foundation; sen as seccións invariantes, sen os textos da portada, e sen os textos da portada posterior. O texto completo da licenza está dispoñible na Free Software Foundation.

November 2007

## Introducción a Thunar

Thunar é o novo e moderno navegador de ficheiros do Ambiente de escritorio Xfce. Thunar deseñouse dende cero para ser rápido e fácil de usar. A súa interface de usuario é limpa e intuitiva, e de xeito predeterminado non inclúe ningunha opción inútil ou confusa. Thunar é rápido e fiable e ten uns tempos curtos de inicio e carga de cartafoles.

O navegador de ficheiros Thunar proporciona un punto de acceso integrado aos seus ficheiros e aplicativos. Pode usar o navegador de ficheiros para realizar as seguintes accións:

- Crear cartafoles e documentos.

- Mostrar os ficheiros e os cartafoles.

- Xestionar os ficheiros e os cartafoles.

- Executar e xestionar accións personalizadas.

- Acceder a soportes extraíbles.

|  | Próximo
|  | A xanela do xestor de ficheiros