Usar soportes extraíbles
Anterior |  | Próximo

## Usar soportes extraíbles

### Acceder a soportes extraíbles

Thunar soporta os soportes extraíbles se se compilou con soporte para HAL, ou se está usando FreeBSD. Aínda así teña en conta que en FreeBSD 6.0 ou posterior se suxire usar HAL en vez do soporte nativo proporcionado por Thunar.

#### Montar soportes

Montar un soporte é facer que o sistema de ficheiros do soporte estea dispoñible para acceder a el. Cando monta un soporte, o sistema de ficheiros do soporte únese como un subdirectorio ao sistema de ficheiros do sistema.

Para acceder a un soporte, insira o soporte no dispositivo axeitado, ou conecte o novo dispositivo ao seu ordenador (p.ex. conecte unha memoria USB a un dos portos USB). Engádese no panel lateral do xestor de ficheiros un obxecto que representa ao soporte. Se se está executando `xfdesktop` e está configurado para mostrar Iconas de ficheiros/iniciador este obxecto tamén se engadirá ao escritorio.

Para montar os soportes, prema no obxecto que representa aos soportes. Por exemplo, para montar un disquete, prema no obxecto da Disqueteira no panel lateral. O xestor de ficheiros engadirá o sistema de ficheiros do soporte á xerarquía do sistema e mostrará o contido do disquete na zona principal.

#### Expulsar soportes

Se a unidade do soporte é unha unidade con motor (p.ex. unha unidade de CD-ROM), prema co botón dereito no obxecto do soporte no panel lateral ou no escritorio e seleccione Expulsar o volume. O soporte expulsarase da unidade uns poucos segundos despois. Se a unidade do soporte non ten motor (p.ex. unha disqueteira ou unha memoria USB), prema co botón dereito no obxecto do soporte e seleccione Desmontar o volume. Despois dun curto periodo de tempo, aparecerá unha notificación para informarlle de que xa é seguro extraer o soporte ou desconectar a unidade do ordenador.

Aínda así esta notificación só se mostrará se se activou o soporte de `libnotify`, e se ten instalado un daemon de notificación. Hai un daemon de notificación para Xfce dispoñible no Proxecto de extras (goodies) de Xfce. Se non está dispoñible o soporte de notificación, agarde ata que desapareza o menú contextual antes de extraer o soporte ou a unidade.

Teña en conta que non pode expulsar ou desmontar soportes que aínda están en uso por un ou máis aplicativos. Polo tanto se o xestor de ficheiros rexeita expulsar os soportes, asegúrese de que pechou todos os aplicativos que estaban accedendo aos soportes, e asegúrese de comprobar tamén os aplicativos de liña de ordes que se executen nas xanelas de `Terminal`.

Asegúrese de desmontar os soportes extraíbles antes de expulsalos. Non expulse un disquete da disqueteira antes de desmontar o disquete. Non extraia unha memoria USB antes de desmontala. Se non desmonta os soportes podería perder datos ou facer que o sistema se colgue.

### Xestión de unidades e soportes extraíbles

Thunar tamén é capaz de xestionar automaticamente as unidades e soportes extraíbles se está instalado no seu sistema o paquete thunar-volman. Aínda así teña en conta que esta funcionalidade require soporte de HAL.

Agora, se está dispoñible o soporte de HAL e se `thunar-volman` está instalado no sistema, pode escoller activar a funcionalidade de Xestión de volumes de Thunar. Noutro caso abra as preferencias do xestor de ficheiros, vaia á lapela Avanzado e marque o botón Activar a xestión de volumes.

O seguinte paso é personalizar a xestión das unidades e soportes extraíbles ás súas necesidades. Prema na ligazón Configurar da sección Xestión de volumes, xusto debaixo do botón. Mostrarase o diálogo de configuración de Unidades e soportes extraíbles.

Se usou antes `gnome-volume-manager`, sentirase como na casa, porque foi deseñado para comportarse de xeito semellante a `gnome-volume-manager`. As preferencias divídense en categorías de dispositivo para facilitar a localización da opción do seu dispositivo específico.

A páxina Almacenamento contén as opcións máis importantes. Como o nome suxire estas opcións só se aplican aos dispositivos de almacenamento como unidades de disco externo, memorias USB e CD-ROMs. Debaixo descríbense con detalle as opcións de Almacenamento extraíble.

Montar unidades extraíbles ao conectalas en quente

  Active esta opción para montar automaticamente os sistemas de ficheiros das unidades extraíbles (p.ex. unidades de disco externo ou memorias USB) cando ditas unidades se conectan ao ordenador.

  Esta opción debe estar activada para que algunha outra funcionalidade funcione cas unidades extraíbles. Por exemplo, se desactiva esta opción, certos tipos de reprodutores de música portátiles non se detectarán, aínda que active a opción Reproducir os ficheiros de música ao conectar da páxina Multimedia, a orde especificada non se executará cando conecte o reprodutor de música portátil.

Montar os soportes extraíbles ao inserilos

  Active esta opción para montar automaticamente os sistemas de ficheiros dos soportes extraíbles (p.ex. CD-ROMs ou DVDs) cando insira o soporte na unidade.

  Esta opción debe estar activada para que outras funcionalidades funcionen cos soportes extraíbles. Por exemplo, se desactiva esta opción, será imposible detectar se os soportes extraíbles teñen a capacidade de execución automática, e polo tanto a opción Executar automaticamente os programas das novas unidades e soportes non ten efecto cos soportes extraíbles.

Examinar os soportes extraíbles ao inserilos

  Active esta opción para mostrar automaticamente no xestor de ficheiros o contido dos novos soportes inseridos. Aínda así teña en conta que o contido só se mostrará se non hai outra acción posible ou se selecciona ignorar as outras accións posibles. Por exemplo, se insire un CD-ROM ca capacidade de execución automática e estando activada a opción Executar automaticamente os programas das novas unidades e soportes, preguntaraselle se desexa permitir ou ignorar a execución automática. Se escolle ignorar a execución automática mostrarase o contido no xestor de ficheiros.

Executar automaticamente os programas dos soportes e unidades novas

  Active esta opción para usar as capacidades de execución automática de certas unidades e soportes extraíbles. Consulte Desktop Application Autostart Specification para obter detalles sobre o mecanismo de execución automática. Para mellorar a seguridade, sempre se lle pedirá confirmación antes de executar automaticamente.

  Se o emulador de Windows WINE está instalado no seu sistema, o mecanismo de autoexecución tamén intentará executar os ficheiros `autorun.exe` usando WINE.

Abrir automaticamente os ficheiros dos soportes e unidades novas

  Enable this option to make of auto-open capabilities of certain removable drives and media. See the Desktop Application Autostart Specification for details about the auto-open mechanism. To enhance security, you will always be prompted to confirm the auto-open.

As opcións restantes permítenlle especificar unha orde para executar cando certo tipo de soporte se insire nunha unidade ou cando se conecta certo tipo de dispositivo externo. A orde pode usar tres variables especiais, que se substituirán cando se execute a orde:

`%d`

  Cada aparición de `%d` na orde substituirase ca ruta do ficheiro do dispositivo do dispositivo recén engadido. Por exemplo, se conectou unha memoria USB, a ruta do ficheiro de dispositivo será `/dev/da0s1` ou `/dev/sda1`.

  Se non se asocia ningún ficheiro de dispositivo co dispositivo ou se non se pode atopar por algunha razón o ficheiro do dispositivo, a variable `%d` substituirase cunha cadea baleira.

`%h`

  Cada aparición de `%h` na orde substituirase polo UDI de HAL do novo dispositivo engadido.

`%m`

  Cada aparición de `%m` na orde substituirase polo punto de montaxe onde se montou o novo dispositivo engadido. Se non se pode montar o dispositivo (por exemplo as impresoras ou os teclados) ou se se desactivou a montaxe automática, `%m` substituirase por unha cadea baleira.

#### Solución de erros do xestor de volumes

Consellos útiles para resolver os problemas co xestor de volumes en caso de que non funcione como se agardaba.

1. Asegúrese de que `Thunar` se está executando como un daemon. O xestor de volumes depende disto, xa que non é un daemon. Por defecto, Xfce ao arrincar inicia automaticamente `Thunar` como un daemon. Se se matou por algunha razón, abra Executar programa (usando o atallo de teclado Alt+F2 ou premendo co botón dereito no escritorio e seleccionando Executar programa... no menú do escritorio), introduza `Thunar --daemon` e prema en Executar.

2. Intente executar `thunar-volman` dende unha xanela de `Terminal` despois de conectar en quente a unidade ou de inserir o soporte. Primeiro ten que descubrir o UDI de HAL do novo dispositivo usando `lshal` ou `hal-device`. Unha vez que coñeza o UDI execute `thunar-volman --device-added <udi-do-dispositivo>` nunha xanela de `Terminal` e mire se hai erros ou advertencias na saída.

Se aínda así non funciona, pida axuda no Foro de Xfce ou na rolda de correo thunar-dev.

Anterior |  | Próximo
Traballar con ficheiros e directorios | Inicio | Preferencias da xestión de ficheiros